Imtella' Novembru 22, 2020 - Aġġornata 22 Ta' Novembru, 2020 10:24pm Lil Kristian Alakkad, tarah fuq il-palk, bejnek u bejn ruħek tistħajjlu tifel ta' ħames snin kwalunke. Xejn ta' barra minn hawn. Sakemm, jiftaħ ħalqu u tintebaħ li minkejja li għadu fil-fjur ta' tfulitu Kristian diġà mustaċċun prim tal-ġeografija. Fejn tidħol il-mappa tad-dinja, x'aktarx li ftit ħafna huma dawk li kapaċi jħabbtuha miegħu. L-ewwel darba li deher f"Malta's Got Talent', Kristian x'aktarx li ħalla lil bosta b'ħalqhom miftuħ hekk kif fil-ftit ħin stabbilit għalih irnexxielu jidentifika minnufih ruxmata pajjiżi li bdew jinxtegħlulu fuq il-globu. Dakinhar, Ray tah il-Golden Buzzer. Illejla, f'żewġ minuti, Kristian irnexxielu jagħraf 67 pajjiż u semmihom bl-ibliet kapitali tagħhom b'kollox. Tista' tivvota għal Kristian Alakkad fuq 50614406 .